Ramazon Ashrapov ichki ishlar vaziri o‘rinbosari – Tergov departamenti boshlig‘i lavozimiga tayinlandi. Foto: IIV Prezident qarori bilan Ashrapov Ramazon Ahmadxo‘jayevich ichki ishlar vazirining o‘rinbosari – Tergov departamenti boshlig‘i lavozimiga tayinlandi. Bu haqda 5 fevral kuni ichki ishlar vaziri Po‘lat Bobojonov tomonidan o‘tkazilgan yig‘ilishda ma’lum qilindi. Ramazon Ashrapov tayinlovga qadar Toshkent viloyati IIB boshlig‘i o‘rinbosari – Tergov boshqarmasi boshlig‘i lavozimida faoliyat yuritib kelayotgan edi. Ichki ishlar vaziri o‘rinbosari – Tergov departamenti boshlig‘i lavozimida ishlab kelgan Yahyojon Abdulhaqov oldinroq boshqa ishga o‘tayotgani sababli lavozimidan ozod etilgandi.